Mempo Giardinelli

**Mempo Giardinelli**, nado en Resistencia (Chaco) en 1947, é un escritor e xornalista arxentino.

## Traxectoria 
É autor de novelas, libros de contos e ensaios. Escribe regularmente en diarios e revistas da Arxentina e outros países. É membro do consello asesor da Comisión Provincial da Memoria, da Provincia de Buenos Aires, e entre 2005 e 2007 foi membro do consello de administración da Fundación Poder Ciudadano, capítulo arxentino de Transparency International.

Durante o Proceso de Reorganización Nacional (1976-1983) estivo exiliado en México, regresando trala restauración da democracia. En 1986 fundou a revista literaria *Puro Cuento*, que dirixiu até 1992.

Levou a cabo cursos, seminarios e obradoiros, e deu lecturas en universidades e academias de América e Europa. Foi membro do xurado en diversos premios literarios internacionais e participou como invitado nas Feiras Internacionais do Libro de Buenos Aires, Frankfurt, Guadalajara (México), Bogotá, Caracas, La Habana, Madrid, Milán, Montevideo, Porto Alegre, Quito e Santiago de Chile. A súa obra foi traducida a vinte idiomas, e recibiu diversos galardóns literarios.

En 1996 doou a súa biblioteca persoal de 10.000 volumes para a creación na súa cidade natal da fundación do seu nome, dedicada ao fomento da lectura e a docencia e investigación en pedagoxía da lectura, e creou e sostén diversos programas culturais, educativos e solidarios.

## Obra 
### Novelas 
* *La revolución en bicicleta* (1980)
* *El cielo con las manos* (1981)
* *¿Por qué prohibieron el circo?* México D.F.: Oasis, 1983.
* *Luna caliente* (1983)
* *Qué solos se quedan los muertos* (1985)
* *Santo Oficio de la Memoria* (1991)
* *Imposible equilibrio* (1995)
* *El décimo infierno* (1999)
* *Final de novela en Patagonia* (2000)
* *Cuestiones interiores* (2003)
* *Visitas después de hora* (2001)

### Ensaio 
* *El Género Negro*. Ensaio sobre a novela policial (Univ.Autónoma Metropolitana, México, DF, 1984 e 1998; Ediciones Op Oloop, Córdoba. Arg. 1999)
* "Así se escribe un cuento*. Ensaios e entrevistas (Beas 1992, Patria México, 1998 y Punto de Lectura, 2001)
* *El país de las maravillas. Los argentinos en el Fin del Milenio* (Planeta, Buenos Aires, 1998)
* *Diatriba por la Patria. Apuntes sobre la disolución de la Argentina* (Ediciones B, Buenos Aires, 2002)
* *México: el exilio que hemos vivido. Memoria del exilio argentino en México durante la dictadura 1976-1983*. En colaboración con Jorge Luis Bernetti (Universidade Nacional de Quilmes, 2003)
* *Los argentinos y sus intelectuales*. (Capital Intelectual, Buenos Aires, 2004)
* *Volver a leer. Propuestas para ser un país de lectores* (Edhasa, Buenos Aires, 2006)

### Conto 
*Vidas ejemplares* (1982)
*Cuentos-Antología Personal* (1987)
*Carlitos Dancing Bar* (1992)
*El castigo de Dios* (1993)
*Cuentos Completos* (1999)
*Gente rara* (2005)
*Estación Coghlan y otros cuentos* (2005)
*Luminoso amarillo y otros cuentos* (2005)
*Soñario* (2008)
*9 Historias de amor* (2009)

#### Contos infantís 
* *Celeste y el girasol* (2009)
* *Celeste y la dinosauria en el jardín* (2007)
* *El Cheruvichá* (2007)
* *Cuentos con mi papá* (2004)
* *Luli, una gatita de ciudad* (2000)
* *Luli la viajera* (1988)

### Poesía 
* *Invasión* (1973).
* *Concierto de poesía a dos voces'' (2004, en colaboración con Fernando Operé).

## Véxase tamén 
### Ligazóns externas 
* Web oficial .